 Mchezo huo ambao ni mwendelezo wa ligi hiyo ulichezwa Uwanja wa Amaan mjini hapa ulikuwa na ushindani mkali, huku Zimamoto ikitangulia kupata bao dakika ya 44 kupitia mchezaji wake Hamad Ibrahim Hilika.Bao hilo lilileta hamasa kwa KMKM waliporudi kipindi cha pili na kufanikiwa kusawazisha dakika ya 50 kupitia kwa Abubakar Ali.Miamba hiyo iliendelea kushambuliana kwa zamu, huku mwamuzi wa mchezo huo Abdi Kombo ‘Deco’, alionekana kumudu mchezo huo, ambao licha ya kushambuliana lakini dakika 90 zilimalizika kwa sare ya bao 1-1.Zimamoto kwa matokeo hayo imefikisha pointi 27 na kuendelea kushika nafasi ya pili wakati KMKM imefikisha pointi 24 na kushika nafasi ya nne katika msimamo wa ligi hiyo, ambayo JKU ndio inayoongoza kwa kuwa na pointi 32.